Nykirken prestegjeld

Nykirken prestegjeld var et prestegjeld tilhørende Bergen domprosti. Det omfattet sogn i Bergen kommune i Hordaland fylke, og hovedkirken var Nykirken.

Nykirkens kirkesogn er nå en del av Bergen kirkelige fellesråd, og underlagt Bergen domprosti i Bjørgvin bispedømme i Den norske kirke.

Historikk 

Domkirkens prestegjeld ble delt i 1622, ved at områdene på Nordneshalvøyen nordvest for Murallmenningene og Sukkerhusbryggen ble fradelt som et eget sognekall. Den 18. september 1622 ble Nykirken i Bergen innviet, som sognekirke for Nykirken prestegjeld. Grensene ble regulert 1885 og 1957.

Fra 1. januar 2002 ble Nykirken og øvrige menigheter i Bergen sentrum slått sammen til Bergen domkirke prestegjeld, etter vedtak i Kirke-, utdannings- og forskningsdep.

Referanser

Bergens historie
Religion i Vestland
Prestegjeld i Bjørgvin bispedømme